钦定古今图书集成/明伦汇编/闺媛典/第278卷 > 皇清十一 > 徐光前妻阳氏
## 钦定古今图书集成/明伦汇编/闺媛典/第278卷 > 皇清十一 > 徐光前妻阳氏

按《衡州府志》：“阳氏，桂阳州徐光前妻。年二十四，夫亡，抚两孤，皆成诸生。岁丙戌，郝兵将构变，阳时避城外，知乱及必死，仍入居故庐中，曰：‘倘不免，令两儿知我尸所在。已而城陷见执，阳拒骂不从，兵碎其首，气绝仆地。阅数日，其子夜至觅母，闻僵尸中隐隐有哀声，则阳已甦矣。寻疗治得全，竟以寿终’。”